Ибраһим Гәрәев

Гәрәев Ибраһим Сәхипгәрәй улы (25 декабрь 1918 ел — 3 октябрь 1997 ел) — хуҗалык эшлеклесе. 1957-1980 елларда Борай районы В. И. Ленин исемендәге колхоз җитәкчесе. Бөек Ватан сугышында катнашучы. Башкорт АССР-ының атказанган авыл хуҗалыгы хезмәткәре (1973). Ленин (1971), 2‑нче дәрәҗә Ватан сугышы (1985), Кызыл Байрак Хезмәт (1966) орденнары кавалеры.

 Биографиясе 
Ибраһим Сәхипгәрәй улы Гәрәев 1918 елның 25 декабрендә Уфа губернасы Бөре өязе (хәзерге Башкортстанның Борай районы) Кече Бадрак авылында туган.

1935 елдан Борай районында авыл хуҗалыгы тармагында эшли.

Бөек Ватан сугышында катнаша.

1947-1951 һәм 1982-1984 елларда Борай районы Бадрак авыл Советы рәисе була.

1951-1957 елларда Борай районы А. А. Жданов исемендәге колхоз рәисе вазифасын башкара.

1957-1980 елларда Борай районы В. И. Ленин исемендәге колхоз рәисе була. Ибраһим Гәрәев җитәкчелек иткән В. И. Ленин исемендәге колхоз үсемлекчелектә югары күрсәткечләргә ирешә: 1976-1980 елларда ашлык культуралары уңдырышлылыгы 30-35 ц/га кадәр арта, ә күпъеллык үләннәр печщне — 35-40 ц/га барып җитә.

 Мактаулы исемнәре һәм башка бүләкләре 

 Хезмәт Кызыл Байрак ордены кавалеры (1966)
 Ленин ордены кавалеры (1971)
 Башкорт АССР-ның атказанган авыл хуҗалыгы хезмәткәре (1973)
 2‑нче дәрәҗә Ватан сугышы ордены кавалеры (1985)

 Чыганаклар 

 Бәхтизин Н. Р., Шафиҡов Ф. З. Гәрәев Ибраһим Сәхипгәрәй улы // Башҡорт энциклопедияһы —  Өфө:  «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.
Төркем:Бөек Ватан сугышында катнашучылар
Төркем:Күмәк хуҗалык җитәкчеләре
Төркем:II дәрәҗә Ватан сугышы ордены кавалерлары
Төркем:Ленин ордены кавалерлары
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Уфада вафатлар
Төркем:Әлифба буенча шәхесләр
Төркем:1997 елда вафатлар
Төркем:3 октябрь көнне вафатлар
Төркем:1918 елда туганнар
Төркем:25 декабрь көнне туганнар